Južne Alpe
Južne Alpe (maorski: Kā Tiritiri o te Moana) su planinski masiv koji se proteže gotovo cijelom dužinom Južnog otoka na Novom Zelandu, dosežući najviše visine na zapadnoj strani otoka. Termin Južne Alpe uglavnom se koristi za cjelokupni masiv, dok pojedini manji dijelovi istog imaju zasebne nazive. 

Južne Alpe uključuju i Glavnu razvodnicu Južnog otoka, koja dijeli slivove gušće naseljenog istočnog dijela otoka od onih na zapadu. Administrativno, Glavna razvodnica čini prirodnu granicu između regija Canterbury i West Coast. Najviši vrh Južnih Alpi je Mount Cook (3,724 m), ujedno i najviši vrh Novog Zelanda.

Planine na Novom Zelandu
Planinski masivi